stanford-oval/wikipedia huggingface dataset:
Sofía Bekatórou

| Mitalit | Mitalit | Mitalit |  |
| --- | --- | --- | --- |
|  Sofía Bekatórou |  Sofía Bekatórou |  Sofía Bekatórou |  |
Maa:   Kreikka
Naisten purjehdus
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 470 |  |
|  Pronssia | Peking 2008 | yngling |  |
Sofía Bekatórou (kreik. Σοφία Μπεκατώρου s. 26. joulukuuta 1977) on kreikkalainen purjehtija ja olympiavoittaja- ja pronssimitalisti.
Vuonna 2004 Bekatórou voitti kultaa Ateenan olympialaisissa 470-jollan luokassa yhdessä parinsa Aimilía Tsoulfán kanssa. Pekingissä 2008 Bekatórou kipparoi venekuntansa yngling-luokassa pronssille. Bekatóroun miehistöön kuuluivat Sofía Papadopoúlou ja Virginía Kravarióti.
Airdash

| Airdash |
| --- | --- |

Tiedot
Toiminnassa:  1986–1992
Tyylilaji:  thrash metal, speed metal
Kotipaikka:  Helsinki, Suomi
Laulukieli:  englanti
Jäsenet:  Juha Laine, laulu   Roope Sirén, rytmikitara   Tommy Dolivo, soolokitara   Kirka Sainio, basso   Ykä, rummut  
Entiset jäsenet:  Sidi, basso (?–1988)  Markku ”Nirri” Niiranen, soolokitara (1986–1990) 
Levy-yhtiö:  Kerberos, (1988)   Diablo, (1989–1990)   Discophon, (1991)  
Infobox OKNimi-testi OK: 
Airdash oli 1980- ja 1990-luvuilla vaikuttanut suomalainen thrash metal/speed metal -yhtye. Se oli aikanaan Stonen kanssa Suomen johtavia tyylisuuntansa yhtyeitä, mutta jäi vähemmälle huomiolle kuin Stone ja sitä pidetäänkin ”Stonen pikkuveljenä”.kenen mukaan? Vuonna 1986 Helsingissä perustetun yhtyeen ensimmäinen albumi Thank God It's Monday julkaistiin vuonna 1988. Yhtye oli tuolloin suosituimmillaan ja pääsi jopa lämmittelemään suuria ulkomaisia Suomessa vierailleita thrash-yhtyeitä, kuten Anthraxia, Suicidal Tendenciesiä ja Kreatoria. Airdash hajosi vuonna 1992, kun sen jäsenten kiinnostus yhtyettä kohtaan loppui. Yhtyettä verrattiin usein Anthraxiin Juha Laineen puhtaan laulutyylin takia.
Laulaja Juha Laine on keskittynyt Airdashin jälkeen valokuvaukseen. Hän on yksi Suomen käytetyimpiä ja arvostetuimpia hiihdon ja lumilautailun kuvaajia.[lähde? ] Niiden lisäksi hän kuvaa promootiomateriaalia yrityksille ja artisteille.
Jäsenet

Juha Laine – laulu
Roope Sirén – rytmikitara
Tommy Dolivo – soolokitara
Kirka Sainio – basso
Ykä (aka Agathon) – rummut
Markku ”Nirri” Niiranen – soolokitara (1986–1990)
Diskografia > Studioalbumit

Thank God It's Monday (1988,  Kerberos)
Hospital Hallucinations Take One (1989,  Diablos)
Both Ends of the Path (1991,  Ab Discophon Oy)
Diskografia > EP:t

Vengeance Through Violence (1989,  Diablos)
Diskografia > Singlet

Without It (1988, Kerberos)
Thank God It’s Monday (1988, Ab Discophon)
Soul of a Renegade (1991, Diablos)
Liquid Bliss (1991, Diablos)
Diskografia > Demot

Airdash (1987)
Aiheesta muualla

Airdash Encyclopaedia Metallumissa (englanniksi)
Airdash @ Metal from Finland (Arkistoitu – Internet Archive) (englanniksi)
Airdash Meteli.netissä
Ylen Elävä arkisto: Airdash Härmärockissa 1989
Sretensk

| Sretensk Сретенск |
| --- | --- |
 vaakuna
Valtio:  Venäjä
Federaation subjekti:  Taka-Baikalian aluepiiri
Piiri:  Sretensk
Perustettu:  1689
Väkiluku (2009):  7 870
Aikavyöhyke:  UTC+9 (MSK+6)
Infobox OKVirheellinen NIMI-arvo: 
Sretensk (ven. Сре́тенск) on kaupunki Taka-Baikalian aluepiirissä Venäjällä. Se sijaitsee Šilkajoen rannalla 385 kilometriä Tšitasta itään. Kaupunki on Sretenskin piirin keskus. Sen kautta kulkee Siperian rautatiestä Kuengan asemalla haarautuva sivurata. Šilkan rannalla on laivalaituri. Asukkaita on 7 900 henkeä (vuonna 2009).
Paikkakunta on saanut alkunsa vuonna 1689 perustetusta linnoituksesta. Vuosina 1775–1798 se oli kaupunki, myöhemmin vuoritehtaan asutus, vuodesta 1851 kasakkastanitsan keskus ja vuodesta 1922 jälleen kaupunki. 1800-luvun puolivälistä lähtien Sretensk oli huomattava kaupan ja uudisasutusliikkeen keskus. Nykyään siellä on lähinnä metsä- ja elintarviketeollisuutta. Kaupungissa toimii opettajaopisto, piirisairaala ja kotiseutumuseo. Nähtävyyksiä ovat useat pankkirakennukset, 1900-luvun alussa rakennettu elokuvateatteri ja vanhat asuintalot.
lippu
Ainbusk

Ainbusk (alun perin Ainbusk Singers) on ruotsalainen vuonna 1983 perustettu laulukvartetti. Siihen kuuluivat Annelie Roswall, Birgitta Jakobsson, Josefin Nilsson ja Marie Nilsson Lind. Yhtye on kotoisin Gotlannista.
Yhtye palkittiin vuonna 1988 Karamelodiktstipendiet-stipendillä.
Diskografia > Albumit

Från När till fjärran (1993,  Live; nimellä Ainbusk Singers)
Ainbusk (1998)
Stolt (2000)
I Midvintertid – En jul på Gotland (2001)
Skynda att älska (2002)
En samling (2003,  kokoelma)
Diskografia > Singlet & EP:t

"Lassie" (1990)
"Älska mej" (1991)
"Älska mej" (1993)
"Om du nånsin börjar tveka" / "Vägen till Närsholm" (1998)
"Säg vad kärlek är" / "I lust och nöd" / "Näckrosen" / "Under stjärnan" / "Säg vad kärlek är" (1999)
"En julsaga" ("Fairytale of New York") (2001)
"Jag saknar dig ibland" (2008)
Aiheesta muualla

Viralliset kotisivut
Amazonas (Venezuela)

| Amazonas Estado Amazonas |
| --- | --- |
 Cerro Wichuj
 Osavaltion sijainti Venezuelassa
Perustettu:  1994
Hallinto:  
 – hallinnollinen keskus:  Puerto Ayacucho
 – Kuvernööri:  Liborio Guarulla
Pinta-ala:  176 899 km² (2.)
Väkiluku (2011):  146 480 (24.)
Symbolit:  
 – Osavaltion puu:  Caucho (Hevea benthamiana)
Lyhenteet:  
 – ISO 3166:  VE-Z
Amazonas (esp. Estado Amazonas) on yksi Venezuelan osavaltioista. Osavaltio sijaitsee maan eteläosassa muodostaen lähes viidesosan maan pinta-alasta. Kuitenkin vähemmän kuin prosentti Venezuelan väestöstä asuu osavaltiossa. Osavaltion pääkaupunki on Puerto Ayacucho. Amazonas oli liittovaltion territorio vuodesta 1864 vuoteen 1994, jolloin se sai osavaltion oikeudet.
Osavaltio sijaitsee Brasilian ja Kolumbian rajalla, Orinoco-joen ja Amazonin sivujoen Rio Negron valuma-alueilla.
Vuoden 2011 väestönlaskennassa osavaltiossa oli noin 146 500 asukasta.
Aiheesta muualla

Kuvia tai muita tiedostoja aiheesta Amazonas Wikimedia Commonsissa
Venezuelan osavaltiot
Amazonas
Anzoátegui
Apure
Aragua
Barinas
Bolívar
Carabobo
Cojedes
Delta Amacuro
Falcón
Guárico
Lara
Liittovaltiollinen alue
Mérida
Miranda
Monagas
Nueva Esparta
Portuguesa
Pääkaupunkialue
Sucre
Táchira
Trujillo
Yaracuy
Vargas
Zulia
Allan Tuppurainen (laulaja)

Allan Tuppurainen on suomalainen laulaja, joka vaikutti CB-Kvintetti-yhtyeessä 
ja teki yhden LP-levyn M & T Tuotannolle vuonna 1984.
Diskografia

Rentukka-ojan aatu, (M & T 1984)
Aiheesta muualla

Allan Tuppuraisen esitystuotanto Suomen äänitearkistossa (1901–1999)
Alatskivi jõgi

| Alatskivi jõgi |
| --- | --- |
 Joen uoma on padottu Savastvere järvellä
Maat:  Viro
Maakunnat:  Tartumaa
Kunnat:  Peipsiäären kunta
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Alatskivi jõen valuma-alue
Pinta-ala:  41,8 km²  
Pääuoman osuudet:  Kuuseoja, Alatskivi jõgi
Joen uoman kohteita
Alkulähde:  pelto-oja
 :  58.6486°N, 27.0728°E
Laskupaikka:  Peipsijärvi
 :  58.6342°N, 27.1781°E
Läpivirtausjärvet:  Mustjärv, Savastvere järv, Alatskivi järv
Esteet:  Alatskivin pato
Taajamat:  Alatskivi
Mittaustietoja
Lähdekorkeus:  78 m  mpy. 
Laskukorkeus:  30 m  mpy. 
Korkeusero:  48 m
Pituus:  16,2 km  
Kaltevuus:  2,96 m/km
Muuta
Alatskivi jõgi  on 16 kilometriä pitkä joki Viron Tartumaalla, joka laskee Peipsijärven pohjoisosan länsirantaan.
Joen kulku

Joki alkaa Väljäkülasta pellon reunalta ja se virtaa aluksi länteen metsän läpi Kokoran puolelle maaston painaumassa sijaitsevalle suolle. Joki toimii samalla suon kuivatusojana ja sieltä se jatkaa pari kilometriä eteenpäin Mustjärveen. Järven jälkeen joki saa luonnollisen kulun, jossa se seuraa soistuneessa laaksossaan hieman mutkitellen sen pohjaa ja virtaa ensin Savastvere järven läpi. Seuraavalla suolla jokeen on kaivettu useita oikaisu-uomia, jotka toimivat rinnakkaisuomina pääuomalle. Jokea kutsutaan täällä myös Kuusejõeksi. Jokea seuraavan harjun takaa laskee Kuningvere järven laskuoja. Näiden jälkeen kapenee jokilaakso Päiksin ja Peatskivin kylissä mäkien väliin ja joki virtaa kapeikon jälkeen Alatskivin kylässä Alatskivi järven ja sitä heti seuraavan Veskijärven läpi. Lopun 4,6 kilometrin matkalla joki on kuin suoraksi kaivettu kanava, joka laskee Peipsijärveen pienessä Rootsikülassa.
Valuma-alue, sivu-uomia ja järviä > Valuma-alue

Joen valuma-alueen pinta-ala on 41,8 neliökilometriä. Valuma-alueen keskimääräinen leveys, joka saadaan jakamalla valuma-alueen pinta-ala joen pituudella, on vain kolme kilometriä. Valuma-alue rajautuu etelässä Naelaveren peakraavin valuma-alueeseen, jonka pääjärvenä on Peipsijärveen laskeva Lahepera järv. Pohjoispuolella valuma-aluetta reunustaa Torila ojan valuma-alue. Lounaassa, lännessä ja luoteessa sijaitsee Kullavere jõen toinen päähaara Kääpa jõgi, jonka luoteessa virtaava sivuhaara Haavakivi jõgi ulottuu tänne asti. Eteläisellä alueella virtaa myös Emajoen sivuhaara Kargala jõgi, jonka valuma-alue ylettyy vedenjakajalle asti.
Valuma-alue, sivu-uomia ja järviä > Sivu-uomia

Valuma-alueen kapeudesta johtuen ovat sivuojatkin lyhyitä. Ennen Mustjärveä jokeen on johdettu monia Soopera metsäalueen kuivatusojia. Niistä Kivioja laskee suoraan Mustjärveen. Muutamat pelto-ojat ovat kilometrin pituiset. Kasu metsän johto-oja yhtyy jokeen sen alajuoksulla ja joen loppusuoralla siihen on johdettu useita rinteiltä vetensä saavia ojia.
Valuma-alue, sivu-uomia ja järviä > Järviä

Edellä luetellut järvet ovat joen läpivirtausjärviä. Valuma-alueella sijaitsee vielä muutama järvi, jotka laskevat suoraan joen pääuomaan. Kuningvere järv on näistä suurin. Muut järvet ovat pikemminkin lampia tai tekojärviä. Niistä maininnan arvoiset sijaitsevat alajuoksun varrella viljeltyjen kunnaiden juurella. Pieni Alatskivi Kaanjärvellä on vain satametrinen laskuoja ja tätä alempana jokeen yhtyy Alasoon kohdalla Vilajärven laskuoja.
Hallintoalue

Alatskivi jõgi kuuluu Peipsijärven alavesistöalueeseen, joka on osa Itä-Viron vesistöaluetta. Ojan vesistörekisterin tunnus on VEE1052100.
Huomautuksia

1 2 3 4  Kohteen pituus, leveys ja ympäristön kasvillisuus, asutus ja nimistöä on tarkistettu tai mitattu Internetin Google-, Bing-, ACME- tai Yandex-karttapalvelusta käyttäen annettuja koordinaatteja.
Alexander Volkanovski

| Alexander Volkanovski |
| --- | --- |

Henkilötiedot
Syntynyt: 29.syyskuuta.1988
Kansalaisuus:   Australia
Vapaaottelija
Lempinimi:  The Great
Pituus:  168 senttimetriä
Paino:  66 kilogrammaa
Painoluokka:  höyhensarja (2014-    kevytsarja (2014;2016)   välisarja (2012-2013)
Kätisyys:  oikea
Taistelutyyli:  brasilialainen jujutsu
Seura:  City Kickboxing   Tiger Muay Thai   Freestyle Fighting Gym
Tilastot
Ottelut:  26
Voitot:  25
– tyrmäyksellä:  12
– luovutuksella:  3
– päätöksellä:  9
Tappiot:  1
Aiheesta muualla
alexanderthegreatvolkanovski.com
Alexander Volkanovsi (s. 29. syyskuuta 1988) on australialainen vapaaottelija, joka ottelee tällä hetkellä Ultimate Fighting Championshipissä (UFC). Hän on höyhensarjan entinen mestari ja on pound for pound rankingissa sijalla 8. Volkanovski on entinen Australian Fighting Championshipin (AFC) höyhensarjan mestari.
Volkanovskin recordi vapaaottelussa on 26-4-0
Ura UFC:ssä

Volkanovski teki ammattilaisdebyyttinsä UFC:ssä 26.marraskuuta.2016 kevytsarjassa Yusuke Kasuaa vastaan UFC Fight Night 101-tapahtumassa. Volkanovski voitti ottelun teknisellä tyrmäyksellä ja kasvatti vapaottelun voittoputkeaan 11 voittoon. Hän kertoi ottelun jälkeen ottelevansa seuraavaksi höyhensarjassa.
Volkanovskin odotettiin kohtaavan Michel Quiñonesin 19. helmikuuta 2017 UFC Fight Night 105 -tapahtumassa. Ottelu kuitenkin peruttiin Quiñonesin loukkaantumisen takia eikä korvaavaa ottelijaa löytynyt.
Volkanovski kohtasi Mizuto Hirotan 11. kesäkuuta 2017 UFC Fight Night 110 -tapahtumassa. Hän voitti ottelun yksimielisellä päätöksellä.
Volkanovskin odotettiin kohtaavan Jeremy Kennedyn UFC Fight Night: Werdum vs. Tybura -tapahtumassa 19. marraskuuta 2017 Sydneyssä, Australiassa. Kennedy kuitenkin vetäytyi ottelusta 5. lokakuuta selkävamman vuoksi ja hänet korvasi Humberto Bandenay. Marraskuussa 2017 ilmoitettiin, että Bandenay lykkää UFC-debyyttiään tässä tapahtumassa julkistamattomista syistä, ja hänet korvattiin Drex Zamboangalla. Zamboanga puolestaan ​​vetäytyi taistelusta viisumiongelmien vuoksi, ja hänen tilalleen tuli uusi tulokas Shane Young. . Volkanovski voitti ottelun yksimielisellä päätöksellä.
Ottelu Kennedyn kanssa ajoitettiin uudelleen ja se käytiin 11. helmikuuta 2018 UFC 221:ssä. Hän voitti ottelun teknisellä tyrmäyksellä.
Volkanovski kohtasi Darren Elkinsin 14. heinäkuuta 2018 UFC Fight Night 133 -tapahtumassa. Hän voitti ottelun yksimielisellä päätöksellä.
Volkanovski kohtasi Chad Mendesin 29. joulukuuta 2018 UFC 232:ssa. Hän voitti  ottelun teknisellä tyrmäyksellä toisessa erässä. Tämä ottelu toi hänelle Fight of the Night -palkinnon.
Volkanovski kohtasi entisen höyhensarjan mestarin José Aldon UFC 237:ssä 11. toukokuuta 2019. Hän voitti ottelun yksimielisellä päätöksellä.
Ura UFC:ssä > Höyhensarjan mestaruus

Volkanovski kohtasi Max Hollowayn 14. joulukuuta 2019. Oteltiin UFC:n höyhensarjan mestaruudesta UFC 245:ssä. Volkanovski voitti ottelun yksimielisellä päätöksellä.
Volkanovski puolusti mestaruuttaan ensimmäisen kerran revanssiottelussa Max Hollowayta vastaan 11. heinäkuuta 2020 UFC 251:ssä. Hän voitti ottelun jaetulla päätöksellä. Tämä tulos oli kiistanalainen tiedotusvälineiden keskuudessa, sillä 18 27:stä olisivat antaneet tittelin Hollowaylle, myös vapaaottelupiireistä tutut, kuten UFC:n presidentti Dana White, entinen erotuomari ja sääntöjärjestelmän luoja John McCarthy  ja useat vapaaottelijat olivat Hollowayn puolella.
Volkanovskin oli määrä puolustaa toista kertaa mestaruuttaan Brian Ortegaa vastaan 27. maaliskuuta 2021 UFC 260:ssa. Ottelu kuitenkin peruttiin COVID-19-protokollien vuoksi. Volkanovski twiittasi myöhemmin, että hänellä oli positiivinen koronatesti.
Huhtikuun 2. päivänä 2021 ilmoitettiin, että Brian Ortega ja Volkanovski ovat The Ultimate Fighter 29:n valmentajia ESPN+:ssa, ja esityksessä nähdään ottelijoita kääpiö- ja keskisarjassa.[69]
Volkanovski otteli Brian Ortegaa vastaan 25. syyskuuta 2021 UFC 266:ssa UFC:n höyhensarjan mestaruudesta. Hän voitti ottelun yksimielisellä päätöksellä. Volkanovski sai yleismaailmallista kiitosta siitä, että hän välttyi useilta kuristusyrityksiltä ja sinnikkyydestä. Tämä ottelu toi hänelle Fight of the Night -palkinnon.
Volkanovskin oli määrä kohdata Max Holloway kolmannen kerran 5. maaliskuuta 2022 UFC 272:ssa. Kuitenkin päivä ilmoituksen jälkeen Holloway joutui vetäytymään tapahtumasta loukkaantumisen vuoksi. Holloway korvattiin Chan Sung Jungilla ja mestaruusottelu siirrettiin UFC 273:een 9. huhtikuuta 2022. Volkanovski voitti ottelun neljännen erän alussa teknisellä tyrmäyksellä hallittuaan suurimman osan ottelusta ja hän pudotti Jungin kolme kertaa. Voitosta hän ansaitsi itselleen Performance of the Night -palkinnon. Taistelu toi hänelle myös toisen sijan "Fan Bonus of the Night" -palkinnossa.
Trilogiaottelu Hollowayta vastaan ajoitettiin uudelleen UFC 276:lle 2. heinäkuuta 2022. Volkanovski voitti ottelun yksimielisellä päätöksellä. Tästä voitosta hän ansaitsi  Crypto.com Fan Bonus of the Night -toisen sijan, joka maksettiin bitcoineina 20 000 dollarin arvosta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alexander Volkanovski
Käännös suomeksi
Alex Kurtzman

| Alex Kurtzman |
| --- | --- |
 Alex Kurtzman San Diegon Comic-Conissa 2014.
Henkilötiedot
Syntynyt: 7. syyskuuta 1973 (ikä 51) Los Angeles, Kalifornia, Yhdysvallat
Ammatti:  käsikirjoittaja, tuottaja, ohjaaja
Puoliso:  Samantha Counter (2002–)
Aiheesta muualla
IMDb 
Elonet
Alex Kurtzman (s. 7. syyskuuta 1973) on yhdysvaltalainen elokuva- ja televisiokäsikirjoittaja, tuottaja ja ohjaaja.
Tausta ja ura

Kurtzman on kotoisin Santa Monicasta, Kaliforniasta. High schoolissa hän tutustui Roberto Orciin, josta tuli hänen pitkäaikainen ystävänsä ja työtoverinsa. Kurtzman opiskeli ensin New Yorkin yliopistossa ja sitten Wesleyan-yliopistossa Connecticutissa.
Vuonna 1997 Kurtzman pääsi assistentiksi Sam Raimin ja Robert Tapertin Renaissance Pictures -tuotantoyhtiöön, joka tuotti Hercules- ja Xena-televisiosarjoja. Kurtzman keksi ehdottaa Orcille, että he koettaisivat tehdä yhdessä käsikirjoitusnäytteen ja tarjota sitä yhtiölle. Näytteen jälkeen he saivatkin käsikirjoitettavikseen kaksi Herculeksen jaksoa, ja jo seuraavalla tuotantokaudella heidät nimettiin 24-vuotiaina sarjan pääkirjoittajiksi.
Herculeksen jälkeen Kurtzman ja Orci pääsivät käsikirjoittajiksi J. J. Abramsin luomaan Aliakseen. Vuonna 2005 saivat ensi-iltansa ensimmäiset elokuvat, joita he olivat olleet käsikirjoittamassa: Zorron legenda, Mission: Impossible III ja The Island. Viimeksi mainittu Michael Bayn ohjaus oli taloudellisesti tappiollinen, mutta Kurtzman ja Orci pääsivät siitä huolimatta käsikirjoittamaan myös Bayn seuraavaa elokuvaa, vuoden 2007 Transformersia. Se oli taloudellinen menestys ja synnytti kokonaisen elokuvasarjan.
Heidän seuraavia elokuviaan olivat Transformers-sarjan jatkon ohella vuoden 2009 Star Trek ja vuoden 2011 Cowboys & Aliens. Vuonna 2011 Forbes-lehti kuvasi Orcia ja Kurtzmania ”Hollywoodin salaisiksi aseiksi”, koska heidän viimeisten kuuden vuoden aikana yhdessä kirjoittamiensa tai tuottamiensa elokuvien lipputulojen laskettiin tuolloin olevan yhteensä kolme miljardia dollaria.
Kurtzmanin esikoisohjaus oli vuonna 2012 ensi-iltansa saanut pienen budjetin draamaelokuva People Like Us, jonka Orci ja Kurtzman kirjoittivat yhdessä Jody Lambertin kanssa. Käsikirjoittamiseen oli kulunut kaikkiaan kahdeksan vuotta.
Vuonna 2014 Kurtzman ja Orci irtautuivat toisistaan elokuvantekijöinä, vaikka jatkoivatkin yhteistyötä television puolella. He ovat olleet luomassa muun muassa televisiosarjoja Fringe – rajamailla, Havaiji 5-0 ja Sleepy Hollow.
Kesällä 2014 Kurtzman, joka oli jo mukana tuottajana, valittiin ohjaamaan Universalille ison budjetin toiminta-kauhuelokuva The Mummy. Se oli hänen toinen ohjauksensa, mutta käsikirjoittamiseen hän ei tällä kertaa osallistunut juurikaan. Elokuva sai ensi-iltansa vuonna 2017. Elokuva oli taloudellinen floppi ja sai kriitikoilta valtaosin surkeat arvostelut. Variety-lehden mukaan yksi mahdollinen osatekijä elokuvan epäonnistumiselle on Kurtzmanin kokemattomuus ohjaajana sekä pääosassa näytelleelle Tom Cruiselle elokuvanteossa luovutettu erittäin laaja päätäntävalta.
Yksityiselämä

Vuonna 2002 Kurtzman meni naimisiin dokumenttiohjaaja Samantha Counterin kanssa.
Filmografia > Elokuvat

| Vuosi | Elokuva | Tehtävä | Huomautukset |
| --- | --- | --- | --- |
| 2005 | The Island | käsikirjoittaja |  |
| 2005 | Zorron legenda | käsikirjoittaja |  |
| 2006 | Mission: Impossible III | käsikirjoittaja |  |
| 2007 | Transformers | käsikirjoittaja |  |
| 2008 | Eagle Eye | tuottaja |  |
| 2009 | Watchmen | käsikirjoittaja | kreditoimaton käsikirjoittaja |
| 2009 | Star Trek | käsikirjoittaja ja vastaava tuottaja |  |
| 2009 | Transformers: Kaatuneiden kosto | käsikirjoittaja |  |
| 2009 | The Proposal | vastaava tuottaja |  |
| 2011 | Cowboys & Aliens | käsikirjoittaja, tuottaja |  |
| 2012 | People Like Us | ohjaaja, käsikirjoittaja, tuottaja |  |
| 2013 | Star Trek Into Darkness | käsikirjoittaja, tuottaja |  |
| 2013 | Suuri puhallus | tuottaja |  |
| 2013 | Ender's Game | tuottaja |  |
| 2014 | All You Need is Kill | käsikirjoittaja |  |
| 2014 | The Amazing Spider-Man 2 | käsikirjoittaja, vastaava tuottaja |  |
| 2016 | Suuri puhallus 2 | tuottaja |  |
| 2017 | The Mummy | ohjaaja, vastaava tuottaja |  |
Filmografia > Televisiosarjat

| Vuosi | TV-sarja | Tehtävä | Huomautukset |
| --- | --- | --- | --- |
| 1997–1999 | Hercules | vastaava tuottaja, käsikirjoittaja |  |
| 1999–2000 | Xena | vastaava tuottaja, käsikirjoittaja |  |
| 2000 | Jack of All Trades | vastaava tuottaja, käsikirjoittaja |  |
| 2001–2003 | Alias | valvova tuottaja, vastaava tuottaja, käsikirjoittaja |  |
| 2004 | The Secret Service | luoja, vastaava tuottaja, käsikirjoittaja | pilottijakso |
| 2008–2013 | Fringe – rajamailla | luoja, vastaava tuottaja, konsultointti tuottaja, käsikirjoittaja |  |
| 2010– | Transformers: Prime | vastaava tuottaja |  |
| 2010– | Havaiji 5-0 | kehittäjä, vastaava tuottaja, käsikirjoittaja |  |
| 2011 | Exit Strategy | luoja, vastaava tuottaja, käsikirjoittaja | pilottijakso |
| 2011 | Locke & Key | kehittäjä, vastaava tuottaja, käsikirjoittaja | pilottijakso |
| 2013 | Sleepy Hollow | luoja, käsikirjoittaja, vastaava tuottaja | pilottijakso |
Aiheesta muualla

Kuvia tai muita tiedostoja aiheesta Alex Kurtzman Wikimedia Commonsissa
Somalimaan edustajainhuone

| Somalimaan edustajainhuone |
| --- | --- |
 
Johto
Puhemies:  Abdirisak Khalif (Waddani)
Kokoonpano
Edustajia:  82
 
Puolueet:  Hallitus (52)      Waddani (31)       UCID (21) Oppositio (30)      Kulmiye (30)
Vaalit
Viimeisimmät vaalit:  31. toukokuuta 2021
Kotisivut
 https://somalilandparliament.net
Somalimaan edustajainhuone (somaliksi Golaha Wakiilada, arab. مجلس النواب‎, Majlis al-Nuwaab) on Somalimaan parlamentin alahuone. Parlamentin kahdesta kamarista ainoastaan edustajainhuoneen edustajat valitaan vaaleilla. Vaalit järjestetään viiden vuoden välein.
Edustajainhuone perustettiin vuonna 1991. Viimeisimmät vaalit pidettiin vuonna 2021 ja tätä edeltävät vaalit vuonna 2005.
Elokuusta 2021 lähtien edustajainhuoneen puhemiehenä on toiminut Abdirisak Khalif.
Alexander Wennberg

| Alexander Wennberg |
| --- | --- |

Henkilötiedot
Syntynyt: 22. syyskuuta 1994 (ikä 30) Nacka, Ruotsi
Kansalaisuus:   Ruotsi
Jääkiekkoilija
Lempinimi:  Alex
Pelipaikka:  keskushyökkääjä
Maila:  vasen
Pituus:  188 cm
Paino:  89 kg
Seura
Seura:  San Jose Sharks
Sarja:  NHL
Pelinumero:  91
Pelaajaura
Pääsarjaura:  2011–
Aik. seurat:  Djurgårdens IF (SEL/Allsv.) Frölunda HC (SHL)   Columbus Blue Jackets (NHL) Florida Panthers (NHL) Seattle Kraken (NHL)   New York Rangers (NHL)
NHL-varaus:  14. varaus, 2013 Columbus Blue Jackets
Alexander Niclas Wennberg (s. 22. syyskuuta 1994 Nacka, Ruotsi) on ruotsalainen jääkiekkoilija, joka pelaa NHL-joukkue San Jose Sharksissa. Hän on pelipaikaltaan keskushyökkääjä, mutta osaa pelata myös laidassa.